TACC กำไรฟื้นตัวเด่น Q2/60 แนะนำซื้ออัพไซด์สูงเกือบ 44%
โบรกฯชี้ TACC กำไร Q2/60 ฟื้นตัวเด่น แนะนำซื้ออัพไซด์สูงเกือบ 44%
24 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (24 เม.ย.) ว่า แนวโน้มกำไรสุทธิไตรมาส 1/60 ของ บริษัท ที.เอ.ซี. คอนซูเมอร์ จำกัด (มหาชน) หรือ TACC ไม่ตื่นเต้นนัก คาด -6.9% เทียบไตรมากสก่อนหน้าและ +12.5% เทียบช่วงเดียวกันของปีก่อนแม้จะเริ่มรับรู้รายได้ Jump Start ซึ่งทำได้ดีตามเป้าหมาย แต่ถูกหักล้างด้วยการแข่งขันที่รุนแรงขึ้นในตลาดชาเขียวในกัมพูชา และได้รับผลกระทบจากการหยุดขายเครื่องดื่มกาแฟตรา VSlim ในบางสินค้า
แต่คาดกำไรจะกลับมาฟื้นตัวอย่างโดดเด่นในไตรมาส 2/60 เนื่องจากเป็นช่วง High Season ของธุรกิจ และมีการออกสินค้าใหม่กับ 7-11 (All Cafe รสมะม่วง, Zenta Mocktail, โถกดตัวที่ 4 ตามฤดูกาล) รวมถึงเริ่มเห็นการฟื้นตัวของธุรกิจชาเขียวในกัมพูชา หลังหมดช่วงโปรโมชั่นของคู่แข่ง และคาดกำไรสูงสุดของปีนี้จะอยู่ในไตรมาส 4/60 ตามฤดูกาล ยังคงประมาณการกำไรสุทธิปี 60 โต 68% เทียบช่วงเดียวกันของปีก่อนและคงราคาเป้าหมาย 11.50 บาท (อิง PEG 1.4 เท่า คิดเป็น Implied PE 41 เท่า) ยังมี Upside 43.8% คงคำแนะนำซื้อ